Паспяховыя выступленні спартсменаў Беларусі на Алімпійскіх гульнях прымусілі свет гаварыць пра беларусаў як пра маладую спартыўную нацыю. Права дэлегаваць нацыянальную каманду на Алімпійскія гульні краіна атрымала 25 гадоў таму, калі быў заснаваны Нацыянальны алімпійскі камітэт. На адзінаццаці алімпіядах — спартсмены незалежнай Беларусі заваявалі 91 медаль: 18 залатых, 28 сярэбраных і 45 бронзавых. А ўсяго ў складзе каманд СССР, СНД і Рэспублікі Беларусь беларускія атлеты 222 разы падымаліся на алімпійскі педэстал гонару, з якіх 84 разы — на вышэйшую яго ступеньку.